تورکیه مطبوعاتی اؤزتی 12.10.2017
"تورکیه دنیزدن اومیدلی، ایلک درین سونداژ 2018ده"
تورکیه مطبوعاتی اؤزتی 12.10.2017
یئنی شفق: "آمریکا ویزا بحرانینی حل ائتمک اوچون حرکته کئچدی، هیات گؤندریر"
آمریکا خاریجی ایشلر ناظیرلیگیندن بیر نماینده هیاتینین ویزا بحرانی ایله علاقهدار دانیشیقلار اوچون گلن هفته تورکیهیه گلهجگی ادعا ائدیلیب. آمریکا خاریجی ایشلر ناظیرلیگی رسمیلری، نماینده هیاتینه خاریجی ایشلر ناظیرلیگی موشاویر کؤمکچیسی یوهناتهان کوئنین رهبرلیک ائدجگینی بیلدیریب. آمریکا سفیرلیگی بازار گئجهسی توییتر حسابیندان تورکیهیه ویزالارین تاخیره سالیندیغینی بیلدیرمیش، آمریکاداکی تورکیه سفیرلیگی ده متقابیلیت پرینسیپی چرچیوهسینده عینی متنله آمریکایا ویزالارین تاخیره سالیندیغینی یئنه توییترده آچیقلامیشدی. دولت باشقانی رجب طیب اردوغان، بو جوابین وئریلمهسی ایله باغلی گؤستریشی اؤزونون وئردیگینی سؤیلمیشدی. آمریکا باش کونسوللوغونون امکداشی، فتح اللهچی ترور تشکیلاتی فتو علاقه ادعاسی سؤوق ائدیلدیگی محکمهجه حبس اولونموشدو.
ایستار: "تورکیه دنیزدن اومیدلی، ایلک درین سونداژ 2018ده"
آنتالیاداکی انرژی ایجلاسیندا سواللاری جوابلاندیران انرژی و طبیعی قایناقلار باخانی پاتنت آلبایراک، نفت و گازدا ایلک درین سونداژین 2018-جی ایلین اوّلینده آغدنیزده ائدیلهجگینی دئییب. آلبایراک "دنیزدن چوخ اما چوخ اومیدلیگیک" دئدی. آغدنیزدکی سونداژ ایشی بؤیوک بیر دگر اوستونلوگو ده توتاجاقلارینی بیلدیرن آلبایراک، تورکیهنین بیر اوست لیگه چیخماسی اوچون انرژیده خاریجه آسیلیلیغین آزالماسینین کریتیک اهمیتده اولدوغونو وورغولادی.
سحر: "ترور دهلیزینه 4 عملیات"
تورکیهنین عراق و سوریهنین شمالیندا ترور دهلیزی اویونونا قارشی تطبیق ائدجگی اوزون منزیللی نیظامی پلانین آیرینتیلاری بئله: هاتای- ریحانلی مرز خطیندن اؤنجول بیرلیک اولاراق ایدلیبه داخیل اولان آزاد سوریه اوردوسو ایله (اؤسو) تورک عسگرینین ایلک چاتاجاغی مسیر ایدلیبین شمالینداکی دار تا ایضاح اولاجاق. حرکت پلانیندا ایلک هدف اولان ایدلیبدکی ترورچو عنصورلرین تمیزلنمهسی اوچون سوپورمه عملیاتی بورادان ایداره ائدیلهجک. ایدلیبین تروردان تمیزلنمهسی ایدلیب-دار تا ایزاه خطی، یارادیلماسی پلانلاشدیریلان کئچید دهلیزینین ایلک فازا اولاجاق. حرکاتین ایکینجی آددیمیندا کئچید دهلیزینی فرات قالخانی بؤلگهسینه چاتدیراجاق حمله آتیلاجاق. ی.پ.گ-نی بوغما عملیاتی چرچیوهسینده ترور تشکیلاتی ی.پ.گ-نین نظارتینده اولان عفرینین جنوبونداکی جیندریسی ایله حلبین شمالیندا عرب اهالینین چوخ اولدوغو تل روفت رایونو تروردان تمیزلنهرک تهلوکهسیز بؤلگهیه چئویریلهجک.
وطن: "تورکیه-ایران آراسیندا کشفیات امکداشلیغی"
سون دؤورلرده دیپلوماسی یولونو آرتیران تورکیه و ایران بؤلوچو ترور تشکیلاتی پ.ک.ک-یا قارشی بیرگه موباریزهیه گیرهجک. ترورا قارشی مرز امنیتی، کشفیات پایلاشیمی و کووردیناسیون مسئلهلرینده امکداشلیق ائدیلهجک. ایلک فازادا ایکی اؤلکه آراسیندا پ.ک.ک-نین فیزیکی علاقهسینین کسیلمهسی و مارژینال-ا ائدیلمهسی مقصدی گودور.
خبر تورک: "میللی اورهتیم آلتای تانکی سری اوره تیمله حاضیرلانیر"
ساوونما صنایعسی موشاویری ایسماعیل دمیر، اؤلکه ایچینده اینکیشاف ائتدیریلن ساواش تانکی آلتایین سری اوره تیمی اوچون آچیلاجاغی قید اولونان مناقصهده تکلیفلری گؤزلدیکلرینی دئییب. دمیر، موسیاد طرفیندن تشکیل اولونان بیر کونفرانسدا آلتای تانکینین سری اوره تیمی مناقصه ایله باغلی سوالی اوزرینه، "حاضیردا تکلیفلری گؤزلییریک" دئدی. ساوونان کئچمیش ناظیری فیکری ایشیق ژوئیه آییندا سری اورهتیم اوچون مناقصه کئچیرجگینی آچیقلامیشدی. ایچده بؤیوک اوتوبوس خاریجینده FNSS-ین پلاتزلی زیرئهلی ماشین پلانلاشدیرما و اوره تیم تجروبهسی وار. BMC و کاتمرجی-لر تکرلی زیرئهلی ماشین اوره تیم ائدرکن، توموسانین تکرلی زیرئهلی ماشین اورهتیم ائتمه پروژهسی وار.
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab